| Medaljeoversikt |
| --- |
| Mangekamp |
| Konkurrerte for Storbritannias flagg Storbritannia |
| Friidrett VM i friidrett |
| Gull | Doha 2019 | Sjukamp |
| Gull | Budapest 2023 | Sjukamp |
| VM i friidrett innendørs |
| Gull | Birmingham 2018 | Femkamp |
| Sølv | Sopot 2014 | Lengdehopp |
| EM i friidrett innendørs |
| Gull | Praha 2015 | Femkamp |
| TNT – Fortuna Meeting |
| Gull | Kladno 2012 | Sjukamp |
| U23-EM i friidrett |
| Gull | Tammerfors 2013 | Sjukamp |
| Junior-VM i friidrett |
| Gull | Barcelona 2012 | Lengdehopp |
| Ungdoms-VM i friidrett |
| Gull | Brixen 2009 | Sjukamp |

**Katarina Johnson-Thompson** (født 9. januar 1993) er en britisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 15 i syvkamp. Hennes fremste internasjonale meritter er gull i syvkamp i VM i friidrett 2019 og i 2023 samt gull i femkamp i EM i friidrett innendørs 2015, der hun satte britisk rekord med 5000 poeng.

Idrettskarriere
---------------

### 2006–2008

Johnson-Thompson fikk bronse i høydehopp ved det engelske skolemesterskapet (English Schools Championships) i 2006, og gull i U15-klassen ved AAA-mesterskapet. Hun vant høydehopp ved det engelske skolemesterskapet i 2007 og ved det åpne engelske mesterskapet (U15). Hun vant femkamp ved det engelske skolemesterskapet i mangekamp og ved det åpne engelske mesterskapet i mangekamp (CE - *combined events*), i U15-klassen. Hun vant også femkamp i U15-klassen ved det åpne engelske mesterskapet i mangekamp innendørs.

I 2008 vant hun både 300 meter, høydehopp og lengdehopp ved det engelske U17-mesterskapet innendørs. Hun vant høydehopp ved UK School Games og ved det engelske skolemesterskapet. Hun vant også det engelske skolemesterskapet i mangekamp, og lengdehopp ved det åpne engelske U17-mesterskapet. I en innendørs landskamp mellom Storbritannia, Frankrike og Spania vant hun også femkamp.

### 2009–2010

Ved det engelske U20-mesterskapet i mangekamp i 2009 vant hun gull, og i U20-mesterskapet i friidrett fikk hun gull i høydehopp og bronse i lengdehopp. Hun deltok også i det engelske U17-mesterskapet i friidrett, der hun vant både lengdehopp og høydehopp. Ved UK School Games kom hun på 2.-plass i lengdehopp, og ved det engelske U17-mesterskapet innendørs vant hun lengdehopp og høydehopp. Internasjonalt deltok hun ved Ungdoms-VM i friidrett 2009, der hun vant sjukamp med 5750 poeng, foran Laura Ikauniece og Kira Biesenbach. Ved Junior-EM i friidrett 2009 kom hun på 8.-plass i sjukamp med 5375 poeng.

Hun vant høydehopp og lengdehopp ved det engelske U20-mesterskapet innendørs i 2010, og fikk sølv på 60 meter hekk. Hun mistet det meste av 2010-sesongen på grunn av jumper's knee, men vant femkamp ved et internasjonalt stevne i Frankrike i mars.

### 2011–2012

I 2011 vant hun sjukamp ved det engelske U20-mesterskapet utendørs, og ved U20-mesterskapet innendørs vant hun lengdehopp, og fikk sølv i høydehopp og på 60 meter hekk. Ved IAAF Combined Events Challenge Meeting i mai kom hun på 18.-plass sammenlagt med 4919 poeng, og i juli deltok hun ved junior-EM i friidrett 2011, der hun kom på 6.-plass med 5787 poeng.

Ved Multistarsstevnet i Desenzano del Garda i Italia i mai 2012 slo hun Jessica Ennis' britiske juniorrekord i sjukamp, da hun scoret 6007 poeng og kom på 3.-plass i dette stevnet, bak Sofía Ifadídou og Blandine Maisonnier. Poengsummen oppfylte B-kravet til sommer-OL 2012 (5950 poeng). Hun greide også A-kravet i juni, da hun kom på 2.-plass i TNT – Fortuna Meeting, med 6248 poeng, som også var ny personlig rekord. Her satte hun også seks personlige rekorder i enkeltøvelser underveis. Tsjekkiske Eliška Klučinová vant dette stevnet. Hun valgte å ikke delta i sjukamp ved junior-VM i friidrett 2012 i Barcelona, for å spare seg til OL. Hun deltok i stedet i lengdesprang, der hun vant gull, og i 100 meter hekk, der hun ble slått ut i semifinalen med tiden 13,94, og kom på 14.-plass sammenlagt. Hun deltok i sitt første OL ved sommer-OL 2012 i London. Der satte hun nye personlige rekorder i høydehopp (1,89), 200 meter (23,73) og på 800 meter (2:10,76), og endte på 15.-plass sammenlagt. Poengsummen hennes på 6267 poeng var ny britisk juniorrekord. 

### 2013

Ved British Grand Prix 2013 kom hun på 8.-plass på 60 meter hekk. Hun vant 100 meter hekk ved det engelske U23-mesterskapet i friidrett, og kom på 4.-plass på 200 meter. Hun deltok deretter ved U23-EM i friidrett 2013, der hun vant sjukamp med 6215 poeng. I august deltok hun også ved VM i friidrett 2013 i Moskva. Der satte hun personlig rekord på 200 meter på dag 1, med 23,37 sekunder, og på dag 2 satte hun personlig rekord i lengde (6,56), spydkast (40,86) og på 800 meter (2:07,64). Hun satte personlig rekord sammenlagt med 6449 poeng, og endte på en 5.-plass. Hun var bare 28 poeng unna bronsemedaljen, som gikk til Dafne Schippers. 

### 2014

2014-sesongen startet med seier på 60 meter, lengdehopp og 60 meter hekk ved det nordengelske mesterskapet i friidrett (Northern Athletics U17 / U20 / Senior Championships). Der satte hun ny personlig rekord på 60 meter hekk, med 8,40 sekunder. Ved det britiske mesterskapet innendørs i februar vant hun høydehopp med ny personlig rekord på 1,96 i høydehopp, og hun vant både høydehopp og lengdehopp. Hun deltok ved VM i friidrett innendørs 2014 i Sopot, der hun kom på 2.-plass i lengdespeang, bak franske Éloyse Lesueur. Igjen forbedret hun sin personlige rekord, denne gangen til 6,81 meter. 

Ved det engelske U23-mesterskapet i friidrett utendørs (England Athletics U20 / U23 Championships) deltok hun i U23-klassen, og vant her 100 meter og 100 meter hekk. Hun forbedret sin personlige rekord på 100 meter hekk til 13,41 i dette mesterskapet. Hun løp også 100 meter på 11,30, men hadde 3,5 m/s medvind, dermed teller ikke dette som personlig rekord. En uke senere deltok hun i det britiske mesterskapet i friidrett, og fikk der gull i lengdehopp og sølv i høydehopp. Den 11. juli økte hun sin personlige rekord i lengdesprang til 6,92, da hun vant Diamond League-stevnet London Grand Prix. Denne lengden plasserte henne på 2.-plass blant britiske utøvere noen sinne. Hun vant også Hypo-Meeting i Götzis i Østerrike, med ny personlig rekord sammenlagt, på 6682 poeng. Denne poengsummen ble årsbeste i verden i 2014. Hun måtte stå over Samveldelekene 2014 og EM i friidrett 2014 på grunn av en skade i foten.

### 2015

Johnson-Thompson vant 60 meter hekk og lengdehopp ved det nordengelske mesterskapet i januar 2015. Hun forbedret den britiske innendørsrekorden i høydehopp da hun vant det britiske mesterskapet innendørs 2015, til 1,97 meter. Her vant hun også lengdehopp, og kom på 4.-plass på 60 meter hekk. Hun satte også ny britisk innendørsrekord i lengdehopp da hun vant Birmingham Indoor Grand Prix i februar, med 6,93 meter. 

I mars 2015 vant hun femkamp ved EM i friidrett innendørs 2015, foran Nafissatou Thiam og Eliška Klučinová. Her fikk hun 5000 poeng sammenlagt, som var ny mesterskapsrekord og britisk rekord. Hun satte personlig rekord på 60 meter hekk med 8,18 sekunder, mesterskapsrekord i høydehopp innenfor femkamp med 1,95 meter, verdensrkord innen mangekamp i lengdehopp med 6,89 meter og personlig rekord på 800 meter med 2:12,78. Hun deltok i det engelske U23-mesterskapet i juni, der hun kom på 2.-plass på 100 meter hekk, bak to år yngre Yasmin Miller, og ved det britiske utendørsmesterskapet i juli fikk hun bronse i lengdehopp. Hun kom til finalen også på 100 meter hekk, men stilte ikke til start. 

Ved VM i friidrett 2015 i Beijing lå hun på 2.-plass sammenlagt etter første dag, etter seier i både høydehopp og på 200 meter, og personlige rekorder i kulestøt (12,47) og på 100 meter hekk (13,37). Første øvelse på dag 2 var lengdehopp, der hun hoppet 3 døde hopp, og fikk 0 poeng i denne øvelsen. Hun endte på 28.-plass sammenlagt. Hun deltok ved Décastar i Frankrike i september, men fullførte ikke konkurransen.

### 2019

Johnson-Thompson vant sjukamp under VM i friidrett 2019 i Doha.

Referanser
----------

1. ↑   World Athletics Database, World Athletics utøver-ID 238460[Hentet fra Wikidata]
2. ↑  *Babesdirectory*; oppført som: Katarina Johnson-thompson; Babesdirectory-ID: katarina-johnson-thompson.
3. ↑  «Athletics at the 2012 London Summer Games: Women's Decathlon». sports-reference.com. Besøkt 26. juli 2014. [*død lenke*]
4. 1 2 3 4 5 6 7  The Power of 10 - *Katarina Johnson-Thompson*, besøkt 11. august 2015.
5. ↑  European Athletics - *20th European Athletics Junior Championships Novi Sad SRB 23 - 26 July* Arkivert 9. juli 2015 hos Wayback Machine. besøkt 11. august 2015.
6. ↑  The Power of 10 - *Northern Athletics U17 / U20 / Senior Championships - Sheffield 18-19 Jan 14*, besøkt 11. august 2015.
7. ↑  The Power of 10 - *British Athletics Championships Sheffield 8-9 Feb 14 - LJ SW*, besøkt 11. august 2015.
8. ↑  IAAF - *Senior outdoor 2014 heptathlon women*, besøkt 9. mars 2016.
9. ↑  The Guardian - *Katarina Johnson-Thompson out of Commonwealth Games with foot injury*, besøkt 11. august 2015.

Eksterne lenker
---------------

* (de) Katarina Johnson-Thompson – Munzinger Sportsarchiv Rediger på Wikidata

* (en) Katarina Johnson-Thompson – Olympics.com Rediger på Wikidata

* (en) Katarina Johnson-Thompson – Olympic.org Rediger på Wikidata

* (en) Katarina Johnson-Thompson – Olympedia Rediger på Wikidata

* (en) Katarina Johnson-Thompson – Sports-Reference (OL-resultater – arkivert) Rediger på Wikidata

* (en) Katarina Johnson-Thompson – Storbritannias olympiske komité Rediger på Wikidata

* (en) Katarina Johnson-Thompson – World Athletics Rediger på Wikidata

* (en) Katarina Johnson-Thompson – European Athletic Association Rediger på Wikidata

* (en) Katarina Johnson-Thompson – Power of 10 Rediger på Wikidata

* (en) Katarina Johnson-Thompson – Diamond League Rediger på Wikidata

| * v
* d
* r
Verdensmestere i sjukamp |
| --- |
| 
* 1983: Ramona Neubert
* 1987: Jackie Joyner-Kersee
* 1991: Sabine Braun
* 1993: Jackie Joyner-Kersee
* 1995: Ghada Shouaa
* 1997: Sabine Braun
* 1999: Eunice Barber
* 2001: Jelena Prokhorova
* 2003: Carolina Klüft
* 2005: Carolina Klüft
* 2007: Carolina Klüft
* **2009**: Jessica Ennis
* 2011: Tatjana Tsjernova
* **2013**: Hanna Melnitsjenko
* **2015**: Jessica Ennis-Hill
* **2017**: Nafissatou Thiam
* **2019**: Katarina Johnson-Thompson
* **2022**: Nafissatou Thiam
* **2023**: Katarina Johnson-Thompson

 |
| Menn (tikamp): EM, VM, OL  • Kvinner (sjukamp): EM, VM, OL |

| * v
* d
* r
Verdensmestere innendørs i femkamp, kvinner |
| --- |
| 
* 1993: Liliana Năstase
* 1995: Svetlana Moskalets
* 1997: Sabine Braun
* 1999: DeDee Nathan
* 2001: Natallia Sazanovich
* 2003: Carolina Klüft
* 2004: Naide Gomes
* 2006: Ljudmila Blonska
* 2008: Tia Hellebaut
* 2010: Jessica Ennis
* 2012: Natalija Dobrynska
* 2014: Nadine Broersen
* 2016: Brianne Theisen-Eaton
* 2018: Katarina Johnson-Thompson
* **2022**: Noor Vidts

 |

|  |  |
| --- | --- |
| Oppslagsverk/autoritetsdata | BBC Things **·** Munzinger (sport)
 |